Zanzibars herrelandslag i fotball

Zanzibars herrelandslag i fotball er det nasjonale fotballandslaget til Zanzibar, en øygruppe og autonom del av Tanzania i Øst-Afrika. Landslaget administreres av det nasjonale fotballforbundet Zanzibar Football Association (ZFA), som ble opprettet i 1926, og ble en del av CAF i 2004. Laget er, i motsetning til , ikke medlem av FIFA og har derfor aldri kvalifisert seg til et VM-sluttspill, og har heller ikke deltatt i Afrikamesterskapet.

 Historie 
Laget spilte sin første landskamp hjemme mot  i mai 1949 (3–2). Som følge av manglende medlemskap hos FIFA har laget aldri fått muligheten til å kvalifisere seg til et VM-sluttspill, og har med unntak av privatlandskamper begrensede muligheter til å møte motstand utenfor Afrika på bortebane.Rsssf.com – Zanzibar - List of International Matches (Av Barrie Courtney. Besøkt 5. august 2013) Et trekk for å bøte på dette ble midlertidig medlemskap hos NF-Board, som består av lag som ikke er anerkjent av FIFA. En søknad om medlemskap hos FIFA i 2005 ble nedstemt.BBC.co.uk – Fifa turns Zanzibar down (Publisert 8. mars 2005, besøkt 5. august 2013)

Zanzibar har heller ikke deltatt i et Afrikamesterskap, men deltok i kvalifiseringen til mesterskapet i 1962, som var i forkant av unionen mellom Zanzibar og Tanganyika i 1964.

 Verdensmesterskapet i fotball 
 1930 til 2014 – Deltok ikke i kvalifisering

 Afrikamesterskapet i fotball 
 1957 til 1959 – Deltok ikke i kvalifisering
 1962 – Utslått i kvalifisering
 1963 til 2013 – Deltok ikke i kvalifisering

 Kjente spillere 
 Khamis Mcha Khamis
 Aggrey Morris

 Referanser 

Kategori:Herrelandslag i fotball
Kategori:Zanzibar
Kategori:Fotball i Tanzania